



Slovenský zväz chovateľov poštových holubov, Akademická 4, 949 01 Nitra
szchph@postoveholuby.sk      www.postoveholuby.sk     tel.: 00421 917 534 964
  

ZÁPISNICA ZO ZASADNUTIA PREZÍDIA SZ CHPH, 
[bookmark: _Hlk243996930]konaného dňa 26. októbra 2026 v Rajeckých Tepliciach

Prítomní:	prezident Zväzu – RNDr. Daniel Dudzik 
                  	členovia Prezídia SZ CHPH - Ing. Daniel Krajčík PhD., Ľubomír Valíček, 
              	Mgr. Milan Blahovský, Marián Petruš, Ing. Lukáš Chytil,
                   	Jaroslav Klonga
Ospravedlnení: Ing. Jozef Bednár, Jakub Poništiak, predseda ÚKK – Viktor Holúbek    
Prizvaní: sekretár Zväzu Pavol Javorček
Ospravedlnený: Ing. Alexander Hlavatý
Prítomnosť overená prezenčnou listinou z rokovania.


Program rokovania:
                            
[bookmark: _Hlk159917693][bookmark: _Hlk243998476]1.      Otvorenie rokovania a kontrola plnenia uznesení, schválenie zapisovateľa a overovateľov 
          zápisnice z rokovania       
[bookmark: _Hlk159918897][bookmark: _Hlk213147517]2.      Vyhodnotenie činnosti regiónov 
[bookmark: _Hlk244001145]3.      Vyhodnotenie kontrolnej činnosti členov Prezídia SZ CHPH
[bookmark: _Hlk244001527]4.      Informácia o dodržiavaní PP SZ CHPH podľa zistení členov ÚKK
5.      Vyhodnotenie činnosti odborných komisií 
6.      Inovácia Disciplinárneho poriadku SZ CHPH
[bookmark: _Hlk244002789]7.      Vypracovanie štatútu komerčného preteku	
[bookmark: _Hlk244070958]8.      Príprava výstavníckej činnosti, vrátane výberu štandardných holubov na SEV
9.      Príprava seminára a školenia posudzovateľov poštových holubov	
10.    Príprava účasti na X. Stredoeurópskej výstave
11.    Informácia o antidopingových kontrolách	
12.    Aktuálne úlohy, rôzne a došlá pošta
13.    Uznesenia a záver	
	
Priebeh rokovania:

1. Otvorenie rokovania a kontrola plnenia uznesení, schválenie zapisovateľa a overovateľov 
    zápisnice z rokovania       
Rokovanie otvoril p. Dudzik. Program rokovania bol odsúhlasený. 
Schválili sa: zapisovateľ z rokovania – Pavol Javorček a overovatelia zápisnice – Daniel Krajčík a Jaroslav Klonga. 
Kontrola plnenia uznesení z prezídia 7. septembra 2026:
Prezídium ukladá - úloha č. 1.  ešte nie je splnená niekoľkými OZ CHPH.
Úloha č. 2. a 3. po predložení ponúk k organizovaniu CV sú momentálne neopodstatnené.
Úlohy č. 5., 7., 8. a 9. termín vykonania stále trvá.
Ostatné úlohy sú splnené.




 
[bookmark: _Hlk156462933]2. Vyhodnotenie činnosti regiónov:
Postupne členovia prezídia krátko informovali o činnosti regiónov. 
Krajčík informoval o činnosti Nitrianskeho regiónu, Chytil – regiónu Západ, Klonga - regiónu Jánošík, Petruš – regiónu Šariš, Valíček – regiónu Sever, Dudzik – regiónu Za Tatry a Blahovský – regiónov Spišský a Juh.

[bookmark: _Hlk114214670]3. Vyhodnotenie kontrolnej činnosti členov Prezídia SZ CHPH: 
Členovia Prezídia postupne informovali o nimi vykonaných kontrolách mimo OZ CHPH, v ktorej pôsobia.
Blahovský informoval o vykonaných kontrolách vyžiadanej dokumentácie všetkých kategórií MS a IM umiestnených na 1 až 5. mieste. Poradie súťaži MS, IM  a Retrosúťaže boli po kontrole schválené.
         
[bookmark: _Hlk199235856]4. Informácia o dodržiavaní PP SZ CHPH podľa zistení členov ÚKK: 
Predseda ÚKK sa ospravedlnil z rokovania a nezaslal nám písomnú informáciu, takže tento bod sa z rokovania vynecháva a bude zaradený na program nasledujúceho zasadnutie prezídia.

5. Vyhodnotenie činnosti odborných komisií: 
Predsedovia podali krátke informácie o činností a práci komisií.

6. Inovácia Disciplinárneho poriadku SZ CHPH: 
Dudzik navrhol, aby každý člen Prezídia zaslal p. Bednárovi svoje doplnky a návrhy na zmeny v Disciplinárnom poriadku, ktorý ich následne spracuje do finálneho dokumentu a v písomnej podobe predloží na ďalšom zasadnutí prezídia, zároveň navrhol rozdeliť tresty v disciplinárnom poriadku na disciplinárne a športové tresty – návrhy boli schválené. 
Keďže inováciu môže schváliť iba VZ SZ CHPH alebo Zjazd je potrebné dokument dobre pripraviť na zasadnutie VZ SZ CHPH.

7. Vypracovanie štatútu komerčného preteku: 
Po diskusii členov prezídia k tomuto bodu sa prišlo k záveru, že vôbec nie je potrebné vytvárať a schvaľovať takýto štatút, ale pri organizovaní preteku je potrebné dodržiavať pretekový poriadok.
 
Najčastejšie dochádza k porušeniu Pretekového poriadku SZ CHPH  - Hlava I. Organizačné ustanovenia, bod 6. a HLAVA III. – Nasadzovanie holubov na preteky, bod 15.
Preto prezídium vydáva výklad k uvedenému bodu:
Bez správnej deklarácie spoločných výsledkov a deklarácie pretekov v pretekových plánoch je každý takto zorganizovaný pretek v rozpore s uvedeným bodmi Pretekového poriadku SZ CHPH a nie je možné použiť koeficienty a km holubom umiestnených v týchto pretekoch v poradí víťazov.

Toto porušenie sa uskutočnilo v pretekoch: 
a) mladých holubov Nitrianskeho regiónu a Regiónu Západ, pre nedeklarovanie spoločných výsledkov v preteku Hranice pri Aši - 4.10.2026.
b) mladých holubov Regiónu Spiš a Regiónu Šariš, pri účasti chovateľa Regiónu Za Tatry v preteku bez deklarácie preteku Regiónu Za Tatry pre pretek Siechnice - 4.10.2026 a nesprávne deklarovanie preteku OZ Michalovce - Byczyna a účasť ich členov v preteku Siechnice - 4.10.2026.
c) starých holubov Regiónu Za Tatry a OZ Kežmarok, pri účasti chovateľov OZ Liptovský Mikuláš a OZ Martin v preteku bez deklarácie preteku Molupis (Litva) - 13.7.2026 v pretekových plánoch OZ Liptovský Mikuláš a OZ Martin.
[bookmark: _Hlk244087131]Z vyššie uvedeného dôvodu sa preradzujú uvedené preteky do kategórie Interných výsledkov.

8. Príprava výstavníckej činnosti, vrátane výberu štandardných holubov na SEV: 
Boli doručené dve ponuky na usporiadanie CV 2027. Ponuky na organizáciu CV 2027 zaslali p. Peter Psotný a PharmaGal spol. s r. o. 
Ako prvá sa prerokovala ponuka p. Petra Psotného (prítomný), ktorá v podstate kopírovala podmienky CV z roku 2026. Ponuka bola kompletná zahrňovala termín výstavy (2. – 3. január 2027), organizáciu CV a usporiadanie spoločenského večierka. Nevedeli sme sa zhodnúť na tom, kto by mal byť oficiálnym organizátorom CV. Došlo sa k záveru, že p. Psotný ešte raz preverí možnosti organizácie CV  s OZ CHPH Trenčín a s vedením výstaviska Expo Center v Trenčíne. V prípade, že dôjde k dohode, že jeden z uvedených subjektov výstavu zorganizuje, prezídium s ním uzatvorí zmluvu o organizácii CV 2027.  
Prerokovala sa aj písomná žiadosť firmy  PharmaGal spol. s r. o. V žiadosti bol uvedený termín CV (8. – 9. január 2027), ponuka na organizáciu CV 2028 a SEV 2029. Žiadosť bola podmienená finančnou dotáciou zo strany SZ CHPH a zvýšením poplatku za klietkové. Žiadosť sa dostatočne rozdiskutovala. Prebrali sa pozitíva i negatíva. Rozhodujúce bolo, že Prezídium SZ CHPH  nemá právo schváliť pomerne vysoký príspevok na organizáciu CV. Takéto rozhodnutie patrí výhradne do právomoci VZ SZ CHPH. 
Na zasadnutí sa neschválila ani jedna z ponúk. Ak sa v krátkom čase nepodarí nájsť  riešenie s organizáciu CV v Trenčíne, kde je organizačne všetko pripravené, zorganizuje sa výber štandardných holubov a Slávnostný holubársky deň majstrov, tak ako to bolo vopred avizované. 
[bookmark: _Hlk244088348][bookmark: _Hlk244088680]Pán Blahovský do 20. 11. 2026 pripraví a zverejní na webovej stránke SZ CHPH tlačivo na vyplnenie „Zoznamy športových holubov“ pre OZ CHPH. Jednotlivé OZ CHPH vyplnia a zašlú zoznamy na vytvorenie národného poradia v jednotlivých kategóriách FCI za rok 2026, z ktorých sa vyberú postupujúce holuby na SEV.

9. Príprava seminára a školenia posudzovateľov poštových holubov: 
Informácie o pripravovanom školení podal p. Valíček. Na školenie sa pozvú posudzovatelia, ktorí boli nominovaní na predchádzajúcom zasadnutí prezídia posudzovať celoslovenský výber štandardných holubov. Predpokladaný termín konania je 20. až 21. november 2026.

10. Príprava účasti na X. Stredoeurópskej výstave: 
SEV sa bude konať 15. až 17. januára 2027 v Katoviciach v Poľsku. Delegátmi za SZ CHPH budú Dudzik a Krajčík a nominácia posudzovateľov p. Dudzik a Valíček. Sekretár zašle organizátorom do 30. 10. 2026 vyplnený prihlasovací formulár.

11. Informácia o antidopingových kontrolách: 
Krajčík informoval o správe, ktorá bola zaslaná na FCI.

12. Aktuálne úlohy, rôzne a došlá pošta: 
Prezídium SZ CHPH uložilo do 1. decembra 2026 zaslať zvoleným štatutárnym zástupcom organizačných jednotiek (OZ CHPH), ktorí napriek prijatému uzneseniu, nezaslali na adresu sekretariátu SZ CHPH foto-kópiu certifikátu o školení GDPR a originál dohody o hmotnej zodpovednosti. 


Z došlej pošty - podnety a podania:

· Doručený bol list od p. Jána Frniaka – Výzva ku spolupráci s OZ CHPH Ružomberok. K listu sa v krátkosti vyjadril p. Klonga. Prezídium berie list na vedomie.
[bookmark: _Hlk156465879]
Rôzne:

· Výdaj materiálu OZ CHPH pre rok 2027. Schválilo sa, že si budú môcť OZ CHPH materiál prebrať  v pracovných dňoch v termíne od 9.12. do 18. 12. 2026 v sídle sekretariátu SZ CHPH. Platí to pre OZ CHPH, ktoré budú mať uhradené platby za materiál, uhradenú Ročenku 2026, odovzdanú za štatutárneho zástupcu fotokópiu certifikátu o školení GDPR a originál dohody o hmotnej zodpovednosti s úradne overeným podpisom v zmysle uznesení prezídia. Distribúcia krúžkov bude možná zo strany OZ CHPH smerom k ZO CHPH a chovateľom po 20.12.2026.
· Prezídium prerokovalo aj opodstatnenosť a prínos DF na našej webovej stránke. Prezídium rozhodlo, že Diskusné fórum SZ CHPH od januára 2027 sa transformuje na Zväzové informačné okienko. Po transformácii DF sa budú Informačnom okienku zverejňovať iba informácie pre členov SZ CHPH.
· Rokovaním so Štátnou veterinárnou a potravinovou správou v Bratislave (veterinárne osvedčenia) prezídium poveruje Ing. D. Krajčíka.
· Verifikácia výsledkov IM. Poľský zväz ponúkol usporiadanie medzinárodnej verifikácie IM  urobiť v Poľsku. Predbežný termín je dohodnutý na 18. novembra 2026.
· Prezídium schválilo Čestné členstvo SZ CHPH pre p. Ladislava Csernoka z Fiľakova.
· Schválili sa náhrady za stratu času pri výkone funkcie členom prezídia a koncoročná odmena sekretárovi Zväzu za rok 2026.

11. Uznesenia a záver – Uznesenia boli prečítané a schválené.


UZNESENIA  ZO  ZASADNUTIA  PREZÍDIA  SZ  CHPH
konaného dňa 26. októbra 2026 v Rajeckých Tepliciach

[bookmark: _Hlk96510619]I. Prezídium SZ CHPH schvaľuje:

1.	Program rokovania.            
[bookmark: _Hlk99539339]2.	Zapisovateľ – Pavol Javorček, overovateľov zápisnice – Daniel Krajčík a Jaroslav Klonga.  
3.	Poradie Majstrovstiev Slovenska, Intermajstrovstva a Retrosúťaže pre rok 2026.
4.	Preradiť preteky do kategórie Interných výsledkov: Hranice u Aše 4.10.2026 Nitriansky región a región Západ, Siechnice 4.10.2026 u regiónu Spiš a regiónu Šariš a nesprávne deklarovanie tohto preteku OZ Michalovce (Byczyna) a u regiónu Za Tatry pretek Molupis 13.7.2026. 
5.	Transformovať od januára 2027 Diskusné fórum SZ CHPH na Informačné okienko SZ CHPH. 
6.	Poverenie pre D. Krajčíka jednať so ŠVPS v Bratislave.
7.	Udelenie Čestného členstva pre p. Ladislava Csernoka z Fiľakova.
8.         Schvaľuje pracovnú cestu D. Dudzika do Fiľakova na výstavu PH Regiónu JUH.
9.         Schvaľuje pracovnú cestu pre Ing. Javorčeka a Ľ. Valíčka do ORZESZA na kontrolu verifikácie výsledkov IM 2026.
10.      Schvaľuje pracovné cesty vybraným členom prezídia SZ CHPH na CV PH do Českej republiky a Maďarska.
11.	Náhrady za stratu času pri výkone funkcie členom prezídia  a koncoročnú odmenu pracovníkovi sekretariátu za rok 2026.


II. Prezídium SZ CHPH zamieta:

1.	Podané žiadosti uchádzačov o organizovanie CV 2027 z dôvodov uvedených v bode 8. tejto zápisnice.            

[bookmark: _Hlk114229916]III. Prezídium SZ CHPH berie na vedomie:
1.	Správu z vyhodnotenia činnosti regiónov prednesenú jednotlivými členmi prezídia. 
2.	Podané informácie o kontrolnej činnosti prítomných členov prezídia.
3.	Informácie o činnosti odborných komisií.
4.	Správu o vykonávaní antidopingových kontrol pripravenú p. Krajčíkom a zaslanú na sekretariát FCI.
5.	List zaslaný p. Jánom Frniakom – Výzva ku spolupráci s OZ CHPH Ružomberok.

IV. Prezídium SZ CHPH vydáva výklad:
1.	Bez správnej deklarácie spoločných výsledkov a deklarácie pretekov v pretekových plánoch je každý takto zorganizovaný pretek v rozpore s Pretekovým poriadkom SZ CHPH a nie je možné použiť koeficienty a km holubom umiestnených v týchto pretekoch v poradí víťazov.

V. Prezídium SZ CHPH ukladá:
1.	Členom prezídia zaslať na spracovanie doplnky a návrhy na zmeny Disciplinárneho poriadku p. Bednárovi, ktorý následne predloží zmeny v písomnej podobe na ďalšom zasadnutí prezídia, pričom podľa návrhu by sa v disciplinárnom poriadku rozdelili disciplinárne konania na: a) konania za porušenie stanov a interných Zväzových predpisov
                                 b) konania za porušenie PP SZ CHPH a športové priestupky.
Termín: v texte                                                      	Zodpovední: členovia prezídia SZ CHPH 

2.	Zaslať na sekretariát PZHGP vyplnený prihlasovací formulárom organizátorom 2027.
            Termín: 30. 10. 2026						Zodpovedný: sekretár SZ CHPH

3.	Do 20.11.2026 pripraviť a zverejniť na webovej stránke SZ CHPH tlačivo „Zoznamy športových holubov“ pre vyplnenie funkcionármi OZ CHPH potrebné pre vytvorenie národného poradia v jednotlivých športových kategóriách FCI pre rok 2026, z ktorých sa vyberú postupujúce holuby na SEV.
Termín: 20. 11. 2026, ak sa nebude konať CV                    	Zodpovedný: Blahovský 

4.	Pripraviť a včas zaslať pozvánky na školenie posudzovateľov v spolupráci so sekretariátom SZ CHPH. 
Termín: v texte             		                                     	Zodpovedný: Valíček
 
5.	Pripraviť a obratom zaslať objednávku pohárov na  vyhodnotenie MS 2026, IM, Retro- súťaže, NP, Memoriálov, pre víťazov kategórii FCI a výkon H, HA. 
            Termín: v texte             		                                               	Zodpovedný: Javorček 

Uznesenia v prípade organizovania CV 2027

1. 	Zverejniť na webovej stránke úplnú smernicu CV 2027.  
            Termín: 05. 11. 2026                                                  		 Zodpovedný: Dudzik

2.	Zverejniť na webovej stránke tlačivo zoznamu odovzdaných holubov CV 2027 pre OZ CHPH a MDKS. 
             Termín: 20. 11. 2026                   				 Zodpovedný: Blahovský 

3. 	Zverejniť na webovej stránke podklad pre nahlasovanie stánkov a predajcov holubov na CV  2026 s odkazom na organizátora CV 2027.   
Termín: 20. 11. 2025                                                                     Zodpovedný: Chytil 

4. 	Zaslať pozvánky pre zahraničné delegácie na CV 2026 - prezidentom PZHGP, ČMS CHPH a MPS. 
Termín: 20. 11. 2026                                                                     Zodpovední: Javorček, Dudzik                           
                             

Zapísal: Ing. Pavol Javorček

Správnosť zápisu overil: 	Ing. Daniel Krajčík PhD.:            	..........................................

				Jaroslav Klonga:                         	..........................................



V Rajeckých Tepliciach, dňa 26. 10. 2026  
                                                                                                                                                                         
                                     RNDr. Daniel Dudzik, prezident SZ CHPH 	.........................................

